Ohjelman kustantavat Joyce Meyer Ministries -työn tukijat.
ILOA ARKEEN - JOYCE MEYER Lopeta valittaminen 1/2
Puhun tänään valittamisen lopettamisesta.
Lakkaa valittamasta!
Sanon nyt rehellisesti jotakin. Olen puhunut tästä ennenkin.
Vuoden alussa tunsin Jumalan puhuvan minulle.
Hän haluaa minun puhuvan tästä.
Olin rukoilemassa aamulla ja Hän sanoi: -
"Jos aiot valittaa jostain, niin sitä on turha pyytää."
Mietitäänpä tuota hetkinen.
Jos aiot valittaa jostain, sitä on turha rukoilla.
Jumala ei ole valituksien Jumala.
Hän ei vastaa valituksiin, vaan uskon rukouksiin.
Kun rukoilemme ja uskomme, että Jumala kuulee ja toimii ja -
uskomme tuon asian muuttuvan, silloin ei ole syytä valittaa.
Uskon ja tarkoitan tätä todella.
Uskon, toivon ja rukoilen sanojeni olevan Jumalasta.
Jumala puhuu joitakin asioita, -
jotka meidän on kuunneltava.
Vaikka tämä on yksinkertaista, uskon Hänen haluavan, -
että ymmärrätte kaikenlaisen valittamisen määrän maailmassa.
Maailma on täynnä valitusta. Sitä on aivan kaikkialla.
Joka paikassa kuulee valittamista.
Uskon sen vahingoittavan yhteis- kuntaa enemmän kuin ymmärrämme.
Samoin se vahingoittaa perheitä, sekä koko seurakuntaa.
Ainakin kristityn, jos jonkun, tulisi olla valittamatta.
Vastalääke valitukselle on olla aggressiivisesti kiitollinen.
Kerron harjoituksesta, jota voi tehdä milloin tahansa.
Olen kokeillut sitä ja se on todella virkistävää.
Pysähdy muutaman kerran päivässä ja sano Herralle, -
"Haluan elää täysillä tässä hetkessä".
Olemme kyllä elossa, mutta emme todella elä juuri siinä hetkessä.
Olemme niin turhautuneita kaikesta mitä tapahtuu, -
että päivät vain vilahtavat ohi. Emme edes muista mitä tapahtui.
Emme ainakaan nauttineet päivästä.
On hyvä pysähtyä muutamia kertoja päivässä elääkseen hetkessä ja -
kertoakseen Herralle mistä kaikesta on kiitollinen juuri sillä hetkellä.
Tein niin heti aamulla ja juuri ennen tänne tuloa.
Kun ajattelen kaikkia niitä asioita joista olen kiitollinen...!
Olen kiitollinen siitä, että saan olla täällä tänään.
Olen kiitollinen siitä, että tekin olette täällä.
Muistan nekin ajat, kun aloitin ja paikalla oli yhdeksän henkeä.
Viisi heistä tuli minun mukanani!
Joten olen tosi kiitollinen teistä, jotka olette täällä tänään.
Eipä olisi mukavaa olla täällä aivan yksin! Aamen!
Voitte olla kiitollisia, että te tulitte, koska moni ihminen -
on kotonaan masentuneena, kärsien krapulasta tai riitelemässä.
Sinä olet täällä, Herran huoneessa!
Olen kiitollinen tästä kauniista rakennuksesta.
On tullut saarnattua muuallakin.
Kaikenlaisissa eri kokoushuoneissa.
Ryhmän piti ensin siivota ruoantähteet lattialta.
Jumala sanoi jo ihan palvelutyömme alussa minulle: -
"Jos osaat olla valittamatta paikoista joissa saarnaat nyt, -
tulee päivä, jolloin voit pitää kokouksen missä ikinä haluat!"
Tuo kaikki on tullut todeksi.
Jouduin kuitenkin käymään tosi rähjäisissä paikoissa ennen sitä.
Moni ei pääse päämääräänsä, koska valittavat senhetkisiä olosuhteita.
Monet eivät pääse päämääräänsä, -
koska valittavat senhetkisistä olosuhteistaan.
Sana "valittaa" tarkoittaa myös "jäädä" tai "viipyä yön yli."
Jos haluaa jämähtää paikalleen, niin jatka valittamista!
Voin melkein taata, että olet samassa paikassa ensi vuonnakin.
Jos haluaa nousta tuosta tilanteesta, ylistä Jumalaa.
Ylistäjät nostetaan, valittajat pysyvät paikoillaan.
Maailman helpoin asia on valittaminen. Siinä ei yritystä tarvita!
Meillä on lihamme ja se on meillä aina Jeesuksen paluuseen asti.
Sitä tulee nuhdella. Meidän tulee vaeltaa hengessä.
Liha ei halua olla epämukavuudessa.
Se ei halua tulla keskeytetyksi, eikä se halua tulla vaivatuksi.
Heti kun tätä tapahtuu, sen huomaa -
ilmeistä, sekä kehonkielestä!
Tunteet meissä alkavat kuohua.
Uskon, että Jumala haluaa meidän hätkäyttävän -
ja shokeeraavan maailmaa, -
kun se näkee kansanjoukon, joka ei valita tai etsi vikoja kaikesta.
Jotka ihan oikeasti ovat kiitollisia pienistäkin asioista.
Toivoisin...ei vaan uskon, koska toivominen ei juuri auta...
Eli uskon teidän ymmärtävän tämän.
Te voisitte opiskella tätä, vaikka kiitollisuudesta kuuleekin paljon.
Uskon meidän saavan kiitosvoimaa omaan elämäämme.
Kiitollisuus on väkevä voima.
Olen huolissani kaikesta valittamisesta, jota tapahtuu.
Ihmiset valittavat hallituksesta.
Ongelmia on ja niistä pitääkin keskustella, mutta toimia myös.
Valittaminen sinällään ei muuta yhtään mitään.
Vihollinen on kyllä todella iloinen "Sen kun jatkatte valittamista, -
kunhan ette tee mitään asioiden hyväksi!" Juuri niin tapahtuu.
Valitetaan, mutta ei toimita asian muuttamiseksi millään lailla.
Habakukilla oli valitus.
Raamatun mukaan hän vei sen Jumalalle.
Jumala sanoi: "Kirjoita näky ja piirrä se tauluihin niin, että -
sen voi juostessa lukea." Tässä on Jumalan profeetta, jolla oli -
valitus, jonka hän vei Jumalalle, joka sanoi: "Kirjoita näky."
Emme tarvitse valitusta vaan näyn.
Ei ole syytä valittaa hallituksesta taikka valtiosta.
Meidän tulee saada näky siitä, millaisia meidän tulee olla.
Uskoa, että Jumala voi käyttää meitä muutoksen tekemiseen.
Martin Luther King valitti rasismista, mutta hänellä oli myös visio, näky.
Älä valita veloistasi. Hanki näky, kuinka pääset niistä.
On turha valittaa huonosta avioliitosta. Hanki näky ja rukoile.
Pyydä Jumalalta neuvoja, mitä voi tehdä asian hyväksi?
Passiivisuus ja valittaminen vain kasvattavat ongelmia.
Sillä ei mikään muutu paremmaksi.
Sitä paitsi se vie kaiken energian.
Se näännyttää ihmisen ja vie kaiken elämänhalun mennessään.
Olen tänään kiitollinen tosi monesta asiasta.
Olen kiitollinen, ettei päätäni särje.
Saarnasin ainakin 10 vuotta migreenissä. Ei siitä kukaan tiennyt.
Joskus tuntui kuin silmässäni olisi ollut veitsi.
Olen kiitollinen, että selkäni on kunnossa.
Muutama vuosi sitten minulla oli pahoja selkävaivoja.
Sitä kesti neljä kuukautta. Kukaan ei tiennyt sitäkään.
Lavalta poistuessani pystyin tuskin liikkumaan.
Eli, olen kiitollinen ettei päätäni eikä selkääni koske. Aamen!
Olen kiitollinen, etten näytä ikäiseltäni! Halleluja!
Olen kiitollinen siitä, että saan Jumalalta voimaa käydä salilla.
Nostelen puntteja kolme kertaa viikossa. Katsopa näitä lihaksia!
Ostan vaatteeni nuorten naisten osastolta.
Jos kaikki vaatteet näyttävät laatikkomaisilta, se on vanhuksille.
Pysyttelen poissa sieltä visusti. Ostan vaatteen jossa on muotoja!
Olen kiitollinen, että saan mennä tänään kotiin kahden viikon jälkeen.
Saan nähdä jälleen koirani. Kiitokseen on paljon syytä.
Koneessa kiitän Häntä taas hetkestä.
Kaikkein tehokkainta on osoittaa kiitollisuutta useasti päivässä.
Tuossa hetkessä voi kokea, kuinka se virkistää ja innostaa.
Ymmärrättekö mistä tässä on kyse?
Täällä ei ole yhtäkään ihmistä, jolla ei olisi syytä kiitokseen.
Tänä aamuna kiitin Jumalaa siitä, että voin kävellä, puhua, -
näen ja kuulen! Kaikki tuo on aivan ihmeellistä!
Filippiläiskirje 4:6
"Älkää mistään murehtiko, -
vaan kaikessa saattakaa pyyntönne rukouksella ja anomisella, -
kiitoksen kanssa Jumalalle tiettäväksi."
Jae ei sano, että Jumalaa tulisi rukoilla ja lähestyä valittaen!
Raamattu sanoo, ole kiitollinen ja kerro siitä Jumalalle.
Minusta me tukahdutamme Pyhää Henkeä -
ja estämme Hänen ihmeellistä toimintaansa -
olemalla tyytymättömiä elämäämme.
Menemme kohta 1 Tess. 5:16-19.
Onko tästä teille apua?
Jokainen löytää syyn valittaa. Se on vain hyödytöntä.
On aivan turhaa hukata energiaa siihen enempää.
Jokaisella on tietty määrä energiaa. Jumala osoitti tämän minulle.
Jokaiselle on annettu tietty määrä energia elämäämme varten.
Jos energian kuluttaa typeriin asioihin, sitä ei riitä enää tärkeisiin asioihin.
Itse haluan säästää kaiken energiani Jumalan antamiin tehtäviin.
Energiani ei riitä enää olemaan vihainen, se on kuluttavaa.
Muutaman päivän pituinen vihanpito todella näännyttää.
Minulla ei ole aikaa sellaiseen!
En tuhlaa aikaani ärsyyntymällä jokaisesta vastoinkäymisestä.
Elämässä niitä riittää! 1 Tess. 5.16-19...
"Olkaa aina iloiset." (Uskossanne iloitkaa sydämessänne jatkuvasti.)
Tässä ei sanota, että pitää tuntea itsensä iloiseksi.
Kehotetaan vain olemaan iloinen.
Tunteita ei tarvita toimimiseen.
Ei tarvitse tuntea itseluottamusta ollakseen itsevarma.
Rakkaudentunteita ei tarvita olla toimiakseen rakkaudellisesti.
Ongelma on se, että odotamme aina jotakin tunnetilaa toimiaksemme.
Voimme olla sitä mitä Jumala haluaa Pyhän Hengen kautta.
"Rukoilkaa lakkaamatta." Rukoile hellittämättä pitkin päivää.
Se voi olla kuin hengittämistä.
"Kiittäkää joka tilassa. (Kaikissa olosuhteissa).
(Kiittäkää ja olkaa kiitolliset.)
"Sillä se on Jumalan tahto teihin nähden Kristuksessa Jeesuksessa."
Jae 19: "Henkeä älkää sammuttako".
Tulee toimia kaikilla näillä tavoilla.
Kun olemme onnellisia ja iloisia, rukoilemme kiittäen Jumalaa.
Tuo kaikki avaa ovet Jumalalle toimia elämässämme.
Minusta kaikenlainen valitus ja vikojen etsiminen -
on paljon suurempi ongelma kuin mitä voimme edes kuvitella.
Elämässäni pyrin yhä enemmän osoittamaan kiitollisuuttani.
Haluan kiittää Jumalaa, sekä kaikkia muita ihmisiä.
Elämässämme oleville ihmisille tulee osoittaa kiitollisuutta.
Olen kiitollinen jokaiselle, joka on auttanut minua tässä työssäni.
Keskustelin Daven kanssa tänään -
miten ihmeellisesti Jumala on antanut ihmisiä avuksemme.
Ette arvaakaan miten valtava määrä ihmisiä tarvitaan järjestelyin, -
ennen kun voitte vain istua paikoillenne ja nauttia kaikesta tästä.
Sen jälkeen voitte käydä syömässä ja lähteä rauhassa kotiin.
Tämä vaatii myös paljon vapaaehtoistyötä.
On häpeällistä, miten kaikesta huolimatta ihmiset valittavat.
Kuinka hienoa olisi saada kiitosta.
Tämä on yksi suurimpia tragedioista nykymaailmassa.
Se osoittaa meidän vähäisen arvostuksemme Jumalaa kohtaan.
Päätin tätä opetusta suunnitellessani, -
että kirjaisin ylös jonkin aikaa -
asioita joita en ollut odottanut tapahtuvaksi.
Epämukavia ja ärsyttäviä asioita, -
jotka sitten voisin sisällyttää opetukseeni.
Tässä vain muutamia tapahtumia.
Niitä oli alkujaan 33, mutta nyt on tullut jo neljä lisää.
Ensimmäiseksi loukkasin selkäni kuntosalilla.
Ilmankostutin pilasi pöydän pinnan.
Kynsikin katkesi ja ranne venähti.
Matkatavaroita jäi lentokoneeseen.
Hoitokodista soitettiin äidistäni kaksi kertaa.
Pidämme huolta 89-vuotiaasta äidistäni ja 86-vuotiaasta tädistäni.
Nuo siskokset kilpailevat keskenään.
On se niin kummallista!
Tätini muutti hoitokotiin vasta äskettäin.
Aiemmin hän sai apua omaan kotiinsa.
Hoitokodissa kysyttiin, voisiko täti muuttaa yhteen äitini kanssa?
"Ei!, Ei missään nimessä! Se ei tule toimimaan."
Jotakin tapahtuu koko ajan.
He ovat rakkaita minulle, joten pidän heistä huolta loppuun asti.
He ovat minun vastuullani. Eikä koskaan tiedä mitä tapahtuu.
Minun on hoidettava niin mieluisat kuin epämieluisatkin asiat.
Vaikka olisin maailman toisella laidalla, asia tulee hoitaa.
Hoitokodista soitettiin pari kertaa.
Kaadoin punaista juomaa valkealle sohvalleni.
Dave löi golfpallon jonkun ikkunaan.
Tuli ostaa uusi sohva, enkä olisi halunnut.
Eikä tässä vielä kaikki!
Varpaani tarttui alusvaatteeseen...
Venäytin jänteen tuosta varpaasta.
Pikkuvarvas jäi kiinni ja huojuin sinne tänne.
Varvas turposi muuttuen siniseksi.
Näytin sitä lääkärille varmistaakseni ettei se ollut murtunut -
hän kysyi "Löitkö sen johonkin?" "No en. Se juuttui alusvaatteisiini."
"Tuollaista en ole koskaan ennen kuullutkaan! Taitavaa!"
Tänään jouduin sanomaan 86-vuotiaalle tädilleni, -
ettei hän saa ajaa autoa.
Jouduin ostamaan äidilleni uuden TV:n.
Hän ei kuule kunnolla, joten ostimme laitteen, jossa on kuulokkeet, -
ettei hän häiritse muita.
Kävin kylpylässä hieronnassa puhujamatkallani.
Kylpylä oli hienossa hotellissa.
Nautin hieronnasta kaikin tavoin.
Menin pukuhuoneeseen vaihtamaan vaatteeni.
Kaikki sujui hyvin, kunnes en löytänytkään pitkiähousujani!
Mietin hetken mitä pitäisi tehdä.
Puin kylpytakin ja etsin vielä. Ei löytynyt.
Jostain syystä housut eivät olleet pukukaapissa.
Ehkä ne jäivät lattialle ja joku otti ne talteen?
Siinä minä sitten olin, kotiin lähdössä, ilman housuja!
Kylpytakki päällä menin vastaanottoon, hienossa hotellissa.
Selitin, että minulla on aika erikoinen ongelma!
Pakko sinne oli mennä, vaikkakin kaikki varmaan tunnistivat.
Vastaanotossa kysyttiin, voivatko he auttaa. "Kadotin housuni."
"Siis, hukkasitte housunne?"
- "Ne eivät ole pukukaapissa." - "Varastiko joku ne?"
"No ei, koska muu oli tallessa."
Lähdimme hänen kanssaan vielä tarkistamaan.
Pyysin, että saisin lähteä kotiin kylpytakissa.
"Pitäkää se, vaikka muistona."
Hänellä oli idea. Heillä oli puoti hotellin ala-aulassa.
"Menkää sinne, saatte sieltä pitkät housut lahjaksi."
Minun pitäisi siis kävellä aulan läpi kylpytakissa kaikkien nähden -
ja pyytää housut puodista. No, tein työtä käskettyä.
Liikkeen hoitaja sanoi, että siitä asiasta on jo soitettu.
Sain housut ja lähdin kotiin. Kyllä tästä on riittänyt hauskaa!
Iltapäivällä minulle soitettiin. "Rouva Meyer, löysimme housunne.
Ne olivat tässä vastaanotossa koko ajan varauskirjan alla."
Jumala varmaankin järjestää näitä tilanteita, jotta voin kertoa ne.
Tämän haluan sanoa: Jos sinusta tuntuu, -
ettei Jumala voi mitenkään käyttää sinua...
Minä, jolla on suuri palvelutyö -
ja jolle sattuu mitä kummallisimpia kommelluksia...!
Jos Hän voi käyttää minua, niin silloin sinullakin on tehtävä.
Mitä enemmän valitamme, sitä pidempään tilanteemme jatkuu.
Saadaksemme läpimurtoja, meidän tulee olla kiitollisia.
Asenteenamme tulisi olla aito kiitollisuus Jumalan tekoja kohtaan.
Älä keskity puutteisiin, vaan ole kiitollinen siitä mitä omaat.
Näin meidän kaikkien tulisi toimia.
Tänään tarjoamme "Iloa arkeen Raamattua"
Tämä kaunis hopeanharmaa kirja on minun suosikkini.
Käytän sitä kotonani melkeinpä joka päivä.
Raamatun lukeminen ei yksistään riitä, sitä on myös opiskeltava.
Tämä kirja sisältää artikkeleitani ja muistiinpanojani.
Hanki tämä Raamattu ja opiskele sitä päivittäin.
Iloa arkeen Raamattu sisältää Joycen muistiinpanoja.
Jokainen Raamatun kirja alkaa historia tiedoilla.
Mukana on elämänohjeita ja artikkeleilta, kuinka soveltaa Sanaa.
Tilaa omasi ruudun tiedoin tai www.joycemeyer.org
Tee terveellisiä ostopäätöksiä. Se on todella tärkeää.
Se onnistuu vain kehittämällä itsekuria valinnoissasi.
Tuo ei ole oikea valinta! Kuivalihaa...Ei todellakaan!
Oletko kuunnellut sanaakaan?
Toivoisitko, että Joyce olisi mukanasi kaikkialla?
Nyt se onnistuu! Hanki ilmainen Podcast.
Viepä ostoskärryt takaisin!
Tänä jouluna voi muistaa ihmistä, joka tuntee itsensä unohdetuksi.
HAND OF HOPE-joulukatalogin kautta voi ruokkia nälkäisen lapsen, -
tarjota hoitoa sairastaville ja varoja puutteen alaisille.
Lahjoittaessasi jonkun sinulle rakkaan nimissä, voit -
antaa käsinkosketeltavan toivon- lahjan jollekin tarvitsevalle.
Käy kotisivuillamme tai soita.
Tuntuuko joskus, että Jumala on sinulle vihainen?
Tämä on yleinen ongelma sekä kirkon sisällä, että sen ulkopuolella.
Jumalan rakkauden ymmärtäminen vapauttaa syyllisyydestä.
Ihmiset juoksevat pelossa Jumalasta poispäin, eikä Häntä kohti.
Päätä, ettet elä yhtäkään päivää enää pelossa.
Jumala ei ole sinulle vihainen.
Joyce Meyerin uutuus kirjakaupoista.
Suomennos: Hilkka Sepponen
Ohjelman on kustantanut Joyce Meyerin yhteistyökumppanit.